01997A0611(01) — DA — 31.01.2020 — 002.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

Ændret ved:





Berigtiget ved:









▼B

AFTALE

mellem Det Europæiske Fællesskab og De Forenede Mexicanske Stater om gensidig anerkendelse og beskyttelse af betegnelser inden for spiritussektoren







DET EUROPÆISKE FÆLLESSKAB, i det følgende benævnt »Fællesskabet«, på den ene side, og DE FORENEDE MEXICANSKE STATER på den anden side, i det følgende benævnt »de kontraherende parter« — SOM ØNSKER at forbedre betingelserne for markedsføring af spiritus på deres respektive markeder under iagttagelse af principperne om lighed, gensidig interesse og gensidighed, ER BLEVET ENIGE OM FØLGENDE:







Artikel 1

De kontraherende parter er enige om på grundlag af principperne om ligebehandling og gensidighed at lette og fremme den indbyrdes handel med spiritus.

Artikel 2

Denne aftale finder anvendelse på produkter henhørende under position 2208 i den internationale konvention om det harmoniserede varebeskrivelses- og varenomenklatursystem.

I denne aftale forstås ved:

a) »spiritus med oprindelse i« efterfulgt af navnet på en af de kontraherende parter: en spiritus, der er anført i bilaget, og som er fremstillet på den pågældende kontraherende parts område

b) »betegnelse«: et navn, der anvendes ved mærkning, på transportledsagedokumenter for spiritussen, på handelsdokumenter, navnlig fakturaer og følgesedler, og i reklamer

c) »mærkning«: alle betegnelser og andre angivelser, symboler, motiver eller varemærker, der kendetegner spiritussen, og som optræder på samme beholder, herunder dens lukkeanordning, etiketten på beholderen og flaskehalsens beklædning

d) »præsentation«: de betegnelser, der anvendes på beholdere, herunder på lukkeanordning, etiketter og emballage

e) »emballage«: den beskyttende indpakning, såsom papir, halmmåtter af enhver slags, kartoner og kasser, der benyttes ved transport af en eller flere beholdere.

Artikel 3

Følgende betegnelser er beskyttede:

a) for spiritus med oprindelse i Det Europæiske Fællesskab: de betegnelser, der er anført i bilag I

b) for spiritus med oprindelse i De Forenede Mexicanske Stater: de betegnelser, der er anført i bilag II.

Artikel 4

1. I De Forenede Mexcianske Stater:

— må beskyttede EF-betegnelser kun anvendes på de betingelser, der er fastsat i fællesskabsretten

— er beskyttede EF-betegnelser forbeholdt spiritus med oprindelse i Fællesskabet.

2. I Fællesskabet:

— må beskyttede mexicanske betegnelser kun anvendes på de betingelser, der er fastsat i De Forenede Mexicanske Staters lovgivning

— er beskyttede mexicanske betegnelser forbeholdt spiritus med oprindelse i De Forenede Mexicanske Stater.

3. De kontraherende parter træffer i overensstemmelse med denne aftale alle nødvendige foranstaltninger med henblik på gensidig beskyttelse af de i artikel 3 omhandlede betegnelser, der anvendes til betegnelse og præsentation af spiritus med oprindelse i de kontraherende parters område, jf. dog artikel 22 og 23 i aftalen om handelsrelaterede intellektuelle ejendomsrettigheder, der er anført i bilag 1 C til overenskomsten om oprettelse af Verdenshandelsorganisationen. Hver kontraherende part sørger for retsmidler, ved hjælp af hvilke interesserede parter kan forhindre, at en betegnelse anvendes for spiritus, der ikke har oprindelse det sted, som fremgår af den pågældende betegnelse, eller det sted, hvor den pågældende betegnelse traditionelt anvendes.

4. De kontraherende parter giver afkald på at påberåbe sig bestemmelserne i artikel 24, stk. 4-7, i aftalen om handelsrelaterede intellektuelle ejendomsrettigheder til at nægte at yde den i nærværende artikel omhandlede beskyttelse.

Artikel 5

Den i artikel 4 omhandlede beskyttelse gælder også i tilfælde, hvor spiritussens virkelige oprindelse er angivet, samt i tilfælde, hvor betegnelsen anvendes i oversættelse eller i forbindelse med udtryk som »art«, »type«, »stil«, »måde«, »efterligning«, »metode« eller lignende udtryk, herunder grafiske symboler, der kan virke vildledende.

Artikel 6

I tilfælde af enslydende betegnelser for spiritus beskyttes alle betegnelser. De kontraherende parter fastsætter de praktiske regler for, hvordan sådanne enslydende betegnelser skelnes fra hinanden, idet der tages hensyn til behovet for at sikre, at de pågældende producenter får en rimelig behandling, og at forbrugerne ikke vildledes.

Artikel 7

Bestemmelserne i denne aftale indskrænker på ingen måde personers ret til i forbindelse med handel at anvende deres eget eller deres forgængers navn, medmindre navnet anvendes på en måde, der kan vildlede offentligheden.

Artikel 8

Intet i denne aftale kan forpligte en kontraherende part til at beskytte en af den anden kontraherende parts betegnelser, hvis betegnelsen ikke er eller ophører med at være beskyttet i oprindelseslandet eller er gået af brug i dette land.

Artikel 9

De kontraherende parter træffer alle nødvendige foranstaltninger for at sikre, at de i denne aftale omhandlede beskyttede betegnelser for en kontraherende part ikke anvendes til at betegne og præsentere en spiritus med oprindelse i den anden kontraherende parts område, når spiritus med oprindelse i de kontraherende parters områder udføres og markedsføres uden for deres områder.

Artikel 10

For så vidt de kontraherende parters retsforskrifter tillader det, gælder beskyttelsen i henhold til denne aftale også for fysiske og juridiske personer, foreninger, sammenslutninger og organisationer af producenter, handlende eller forbrugere, der har hjemsted i den anden kontraherende parts område.

Artikel 11

Hvis en betegnelse eller præsentation af en spiritus, navnlig på etiketten eller i officielle dokumenter eller handelsdokumenter eller i reklamer, er i strid med denne aftale, træffer de kontraherende parter de administrative eller retlige foranstaltninger, der er nødvendige for at bekæmpe illoyal konkurrence eller for at forhindre andre former for misbrug af det beskyttede navn.

Artikel 12

Denne aftale finder dels anvendelse på de områder, hvor traktaten om oprettelse af Det Europæiske Fællesskab er gældende og på de i nævnte traktat fastsatte betingelser, dels på De Forenede Mexicanske Staters område.

Artikel 13

Denne aftale finder ikke anvendelse på spiritus:

a) der er under forsendelse gennem en af de kontraherende parters område, eller

b) der har oprindelse i en af de kontraherende parters område, og som forsendes mellem parterne i små mængder.

Som små mængder anses:

a) spiritusmængder på højst 10 liter pr. rejsende i rejsendes personlige bagage

b) spiritusmængder på højst 10 liter i forsendelser fra én privatperson til en anden privatperson

c) spiritus i privatpersoners flyttegods

d) spiritusmængder, der indføres med henblik på videnskabelige og tekniske forsøg, og hvis mængde ikke overstiger 1 hektoliter

e) spiritus til diplomatiske repræsentationer, konsulater og lignende organer, som indføres med den told- og afgiftsfritagelse, der er indrømmet sådanne organer

f) spiritus, der udgør forsyninger på internationale transportmidler.

Artikel 14

1. Hver af de kontraherende parter udpeger de organer, som skal varetage kontrollen med overholdelsen af denne aftale.

2. De kontraherende parter meddeler hinanden navn og adresse på disse organer senest to måneder efter aftalens ikrafttrædelse. Der etableres et direkte og snævert samarbejde mellem organerne.

Artikel 15

1. Hvis et af de i artikel 14 omhandlede organer nærer begrundet mistanke om:

a) at en spiritus som defineret i artikel 2, der er eller har været genstand for samhandel mellem De Forenede Mexicanske Stater og Fællesskabet, ikke er i overensstemmelse med denne aftale eller med de i Fællesskabet eller De Forenede Mexicanske Stater gældende bestemmelser for spiritus, og

b) at denne manglende overensstemmelse er af særlig interesse for den anden kontraherende part, og at den kan give anledning til administrative foranstaltninger eller retsforfølgning

underretter det pågældende organ straks Kommissionen og den anden kontraherende parts relevante organer herom.

2. De oplysninger, der fremsendes i henhold til stk. 1, vedføjes officielle dokumenter, handelsdokumenter og andre relevante bilag; endvidere skal det angives, hvilke administrative eller retlige foranstaltninger der i givet fald kan træffes; der skal navnlig gives følgende oplysninger om den pågældende spiritus:

a) producenten og den person, der har rådighed over spiritussen

b) drikkevarens sammensætning

c) betegnelse og præsentation

d) arten af overtrædelsen af reglerne om produktion og markedsføring.

Artikel 16

1. De kontraherende parter indleder drøftelser, hvis en af dem finder, at den anden part har undladt at opfylde en forpligtelse i henhold til aftalen.

2. Den kontraherende part, der anmoder om drøftelser, skal meddele den anden part alle de oplysninger, der er nødvendige for en grundig undersøgelse af den pågældende sag.

3. I tilfælde, hvor en forsinkelse kan medføre fare for folkesundheden eller forringe effektiviteten af foranstaltninger til bekæmpelse af svig, kan der træffes midlertidige beskyttelsesforanstaltninger uden forudgående drøftelser, hvis sådanne drøftelser indledes umiddelbart efter, at de pågældende foranstaltninger er truffet.

4. Hvis de kontraherende parter efter drøftelser som omhandlet i stk. 1 og 3 ikke er nået til enighed, kan den part, der anmodede om drøftelserne, eller som traf de i stk. 3 omhandlede foranstaltninger, træffe passende beskyttelsesforanstaltninger med henblik på en korrekt anvendelse af denne aftale.

Artikel 17

Der oprettes et blandet udvalg bestående af repræsentanter for Fællesskabet og De Forenede Mexicanske Stater. Det mødes skiftevis i Fællesskabet og i De Forenede Mexicanske Stater på anmodning af en af de kontraherende parter og afhængigt af de behov, der viser sig i forbindelse med aftalens gennemførelse.

Det blandede udvalg skal sørge for, at denne aftale fungerer efter hensigten, og behandle alle spørgsmål, der måtte opstå i forbindelse med dens gennemførelse. Specielt kan det blandede udvalg fremsætte henstillinger med henblik på at fremme virkeliggørelsen af aftalens mål.

Artikel 18

1. De kontraherende parter kan i gensidig forståelse ændre denne aftale med henblik på at styrke samarbejdet inden for spiritussektoren.

2. Såfremt en af de kontraherende parters retsforskrifter ændres for at beskytte andre betegnelser end dem, der er anført i bilagene til denne aftale, optages sådanne betegnelser heri efter drøftelsernes afslutning og inden for en rimelig frist.

Artikel 19

1. Spiritus, der på tidspunktet for aftalens ikrafttrædelse er blev produceret, betegnet og præsenteret lovligt, men på en måde, der er forbudt ved aftalen, kan sælges af grossister i en periode på et år fra aftalens ikrafttrædelse og af detailhandlere, indtil lagrene er opbrugt. De former for spiritus, der er omfattet af denne aftale, må ikke længere produceres uden for deres oprindelsesområde, når aftalen er trådt i kraft.

2. Medmindre de kontraherende parter aftaler andet, må spiritus, der på markedsføringstidspunktet er produceret, betegnet og præsenteret i overensstemmelse med denne aftale, men hvis betegnelse eller præsentation ophører med at være i overensstemmelse med aftalen som følge af en ændring heraf, markedsføres, indtil lagrene er opbrugt.

Artikel 20

De bilag, der er knyttet til denne aftale, udgør en integrerende del heraf.

Artikel 21

Denne aftale er udfærdiget i to eksemplarer på tysk, engelsk, dansk, spansk, finsk, fransk, græsk, italiensk, nederlandsk, portugisisk og svensk, idet hver af disse tekster har samme gyldighed.

Artikel 22

Denne aftale træder i kraft på den første dag i den anden måned efter den dato, hvor de kontraherende parter skriftligt har givet hinanden notifikation om, at de nødvendige procedurer er blevet afsluttet.

Hver af de kontraherende parter kan skriftligt opsige aftalen med et års varsel.

Hecho en Bruselas, el veintisiete de mayo de mil novecientos noventa y siete.

Udfærdiget i Bruxelles den syvogtyvende maj nitten hundrede og syvoghalvfems.

Geschehen zu Brüssel am siebenundzwanzigsten Mai neunzehnhundertsiebenundneunzig.

'Έγινε στις Βρυξέλλες, στις είκοσι εφτά Μαΐου χίλια εννιακόσια ενενήντα επτά.

Done at Brussels on the twenty-seventh day of May in the year one thousand nine hundred and ninety-seven.

Fait à Bruxelles, le vingt-sept mai mil neuf cent quatre-vingt-dix-sept.

Fatto a Bruxelles, addì ventisette maggio millenovecentonovantasette.

Gedaan te Brussel, de zevenentwintigste mei negentienhonderd zevenennegentig.

Feito em Bruxelas, em vinte e sete de Maio de mil novecentos e noventa e sete.

Tehty Brysselissä kahdentenakymmenentenäseitsemäntenä päivänä toukokuuta vuonna tuhatyhdeksänsataayhdeksänkymmentäseitsemän.

Som skedde i Bryssel den tjugosjunde maj nittonhundranittiosju.

Por la Comunidad Europea

For Det Europæiske Fællesskab

Für die Europäische Gemeinschaft

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Voor de Europese Gemeenschap

Pela Comunidade Europeia

Euroopan yhteisön puolesta

På Europeiska gemenskapens vägnar

Por el Gobierno de los Estados Unidos Mexicanos

▼M4

BILAG I







Oprindelse Betegnelse Østrig Inländerrum Østrig Jägertee/Jagertee/Jagatee Østrig Mariazeller Magenlikör Østrig Steinfelder Magenbitter Østrig Wachauer Marillenbrand Østrig Wachauer Marillenlikör Østrig Wachauer Weinbrand Østrig Korn/Kornbrand Tyskland Belgien Belgien Balegemse jenever Belgien Hasseltse jenever/Hasselt Belgien O' de Flander — Oost-Vlaamse Graanjenever Belgien Peket — Pekêt/Pèket-Pèkèt de Wallonie Belgien Genièvre aux fruits/Vruchtenjenever/Jenever met vruchten/Fruchtgenever Nederlandene Tyskland Belgien Nederlandene Genièvre de grains/Graanjenever/Graangenever Frankrig Belgien Genièvre/Jenever/Genever (1) Nederlandene Frankrig Tyskland Bulgarien Бургаска Мускатова ракия/Мускатова ракия от Бургас/Bourgaska Muscatova rakya/Muscatova rakya from Bourgas Bulgarien Карловска гроздова ракия/Гроздова Ракия от Карлово/Karlovska grozdova rakya/Grozdova Rakya from Karlovo Bulgarien Ловешка сливова ракия/Сливова ракия от Ловеч/Loveshka slivova rakya/Slivova rakya from Lovech Bulgarien Поморийска гроздова ракия/Гроздова ракия от Поморие/Pomoriyska grozdova rakya/Grozdova rakya from Pomorie Bulgarien Сливенска перла (Сливенска гроздова ракия/Гроздова ракия от Сливен)/Slivenska perla (Slivenska grozdova rakya/Grozdova rakya from Sliven) Bulgarien Стралджанска Мускатова ракия/Мускатова ракия от Стралджа/Straldjanska Muscatova rakya/Muscatova rakya from Straldja Bulgarien Сунгурларска гроздова ракия/Гроздова ракия от Сунгурларе/Sungurlarska grozdova rakya/Grozdova rakya from Sungurlare Bulgarien Сухиндолска гроздова ракия/Гроздова ракия от Сухиндол/Suhindolska grozdova rakya/Grozdova rakya from Suhindol Bulgarien Троянска сливова ракия/Сливова ракия от Троян/Troyanska slivova rakya/Slivova rakya from Troyan (2) Kroatien Hrvatska loza Kroatien Hrvatska stara šljivovica Kroatien Hrvatska travarica Kroatien Hrvatski pelinkovac Kroatien Slavonska šljivovica Kroatien Zadarski maraschino Cypern Ζιβανία/Τζιβανία/Ζιβάνα/Zivania Estland Estonian vodka Finland Suomalainen Marjalikööri/Suomalainen Hedelmälikööri/Finsk Bärlikör/Finsk Fruktlikör/Finnish berry liqueur/Finnish fruit liqueur Finland Suomalainen Vodka/Finsk Vodka/Vodka of Finland Frankrig Armagnac (Betegnelsen »Armagnac« kan suppleres med følgende udtryk: — Bas-Armagnac — Haut-Armagnac — Armagnac-Ténarèze — Blanche-Armagnac) Frankrig Calvados Domfrontais Frankrig Calvados Pays d'Auge Frankrig Calvados Frankrig Cassis de Bourgogne Frankrig Cassis de Dijon Frankrig Cassis de Saintonge Frankrig Eau-de-vie de Cognac/Eau-de-vie des Charentes/Cognac (Betegnelsen »Cognac« kan suppleres med følgende udtryk: — Fine — Grande Fine Champagne — Grande Champagne — Petite Fine Champagne — Petite Champagne — Fine Champagne — Borderies — Fins Bois — Bons Bois) Frankrig Eau-de-vie de cidre de Bretagne Frankrig Eau-de-vie de cidre de Normandie Frankrig Eau-de-vie de cidre du Maine Frankrig Eau-de-vie de Faugères Frankrig Eau-de-vie de poiré de Normandie Frankrig Eau-de-vie de vin de la Marne Frankrig Eau-de-vie de vin des Côtes-du-Rhône Frankrig Eau-de-vie de vin originaire du Bugey Frankrig Eau-de-vie de vin originaire du Languedoc Frankrig Fine Bordeaux Frankrig Fine de Bourgogne Frankrig Framboise d'Alsace Frankrig Genièvre Flandres Artois Frankrig Kirsch d'Alsace Frankrig Kirsch de Fougerolles Frankrig Marc d'Alsace Gewürztraminer Frankrig Marc d'Auvergne Frankrig Marc de Bourgogne/Eau-de-vie de marc de Bourgogne Frankrig Marc de Champagne/Eau-de-vie de marc de Champagne Frankrig Marc de Provence Frankrig Marc de Savoie Frankrig Marc des Côtes-du-Rhône/Eau-de-vie de marc des Côtes du Rhône Frankrig Marc du Bugey Frankrig Marc du Jura (3) Frankrig Marc du Languedoc Frankrig Mirabelle d'Alsace Frankrig Mirabelle de Lorraine Frankrig Pommeau de Bretagne Frankrig Pommeau de Normandie Frankrig Pommeau du Maine Frankrig Quetsch d'Alsace Frankrig Ratafia de Champagne Frankrig Rhum de la Guadeloupe Frankrig Rhum de la Guyane Frankrig Rhum de la Martinique Frankrig Rhum de la Réunion Frankrig Rhum de sucrerie de la Baie du Galion Frankrig Rhum des Antilles françaises Frankrig Rhum des départements français d'outre-mer Frankrig Whisky alsacien/Whisky d'Alsace Frankrig Whisky Breton/Whisky de Bretagne (4) Tyskland Bärwurz Tyskland Bayerischer Gebirgsenzian Tyskland Bayerischer Kräuterlikör Tyskland Benediktbeurer Klosterlikör Tyskland Berliner Kümmel Tyskland Blutwurz Tyskland Chiemseer Klosterlikör Tyskland Deutscher Weinbrand Tyskland Emsländer Korn/Kornbrand Tyskland Ettaler Klosterlikör Tyskland Fränkischer Obstler Tyskland Fränkisches Kirschwasser Tyskland Fränkisches Zwetschgenwasser Tyskland Hamburger Kümmel Tyskland Haselünner Korn/Kornbrand Tyskland Hasetaler Korn/Kornbrand Tyskland Hüttentee Tyskland Münchener Kümmel Tyskland Münsterländer Korn/Kornbrand Tyskland Ostfriesischer Korngenever Tyskland Ostpreußischer Bärenfang Tyskland Pfälzer Weinbrand Tyskland Rheinberger Kräuter (5) Tyskland Schwarzwälder Himbeergeist Tyskland Schwarzwälder Kirschwasser Tyskland Schwarzwälder Mirabellenwasser Tyskland Schwarzwälder Williamsbirne Tyskland Schwarzwälder Zwetschgenwasser Tyskland Sendenhorster Korn/Kornbrand Tyskland Steinhäger Grækenland Ouzo/Ούζο Cypern Grækenland Κίτρο Νάξου/Kitro of Naxos Grækenland Κουμκουάτ Κέρκυρας/Koum Kouat of Corfu Grækenland Μαστίχα Χίου/Masticha of Chios Grækenland Ούζο Θράκης/Ouzo of Thrace Grækenland Ούζο Καλαμάτας/Ouzo of Kalamata Grækenland Ούζο Μακεδονίας/Ouzo of Macedonia Grækenland Ούζο Μυτιλήνης/Ouzo of Mitilene Grækenland Ούζο Πλωμαρίου/Ouzo of Plomari Grækenland Τεντούρα/Tentoura Grækenland Τσικουδιά Κρήτης/Tsikoudia of Crete Grækenland Τσικουδιά/Tsikoudia/Τσίπουρο/Tsipouro Grækenland Τσίπουρο Θεσσαλίας/Tsipouro of Thessaly Grækenland Τσίπουρο Μακεδονίας/Tsipouro of Macedonia Grækenland Τσίπουρο Τυρνάβου/Tsipouro of Tyrnavos Ungarn Békési Szilvapálinka Ungarn Gönci Barackpálinka Ungarn Kecskeméti Barackpálinka Ungarn Szabolcsi Almapálinka Ungarn Szatmári Szilvapálinka Ungarn Törkölypálinka Ungarn Újfehértói meggypálinka Ungarn Pálinka Østrig Irland Irish Cream Irland Irish Poteen/Irish Poitín Irland Irish Whiskey/Uisce Beatha Eireannach/Irish Whisky Italien Aprikot trentino/Aprikot del Trentino Italien Brandy italiano Italien Distillato di mele trentino/Distillato di mele del Trentino Italien Genepì del Piemonte Italien Genepì della Valle d'Aosta Italien Genziana trentina/Genziana del Trentino Italien Grappa Italien Grappa di Barolo Italien Grappa friulana/Grappa del Friuli Italien Grappa lombarda/Grappa della Lombardia Italien Grappa piemontese/Grappa del Piemonte Italien Grappa siciliana/Grappa di Sicilia Italien Grappa trentina/Grappa del Trentino Italien Grappa veneta/Grappa del Veneto Italien Kirsch Friulano/Kirschwasser Friulano Italien Kirsch Trentino/Kirschwasser Trentino Italien Liquore di limone della Costa d'Amalfi Italien Liquore di limone di Sorrento Italien Mirto di Sardegna Italien Nocino di Modena Italien Sliwovitz del Friuli-Venezia Giulia Italien Sliwovitz trentino/Sliwovitz del Trentino Italien Südtiroler Enzian/Genziana dell'Alto Adige Italien Südtiroler Golden Delicious/Golden Delicious dell'Alto Adige Italien Südtiroler Grappa/Grappa dell'Alto Adige Italien Südtiroler Gravensteiner/Gravensteiner dell'Alto Adige Italien Südtiroler Kirsch/Kirsch dell'Alto Adige Italien Südtiroler Marille/Marille dell'Alto Adige Italien Südtiroler Obstler/Obstler dell'Alto Adige Italien Südtiroler Williams/Williams dell'Alto Adige Italien Südtiroler Zwetschgeler/Zwetschgeler dell'Alto Adige Italien Williams friulano/Williams del Friuli Italien Williams trentino/Williams del Trentino Italien Génépi des Alpes/Genepì delle Alpi Frankrig Litauen Originali lietuviška degtinė/Original Lithuanian vodka Litauen Samanė Litauen Trauktinė Litauen Trauktinė Dainava Litauen Trauktinė Palanga Litauen Trejos devynerios Litauen Vilniaus Džinas/Vilnius Gin Nederlandene Jonge jenever/jonge genever Belgien Nederlandene Oude jenever/oude genever Belgien Polen Herbal vodka from the North Podlasie Lowland aromatised with an extract of bison grass/Wódka ziołowa z Niziny Północnopodlaskiej aromatyzowana ekstraktem z trawy żubrowej Polen Polska Wódka/Polish Vodka Portugal Aguardente Bagaceira Alentejo Portugal Aguardente Bagaceira Bairrada Portugal Aguardente Bagaceira da Região dos Vinhos Verdes Portugal Aguardente de Vinho Alentejo Portugal Aguardente de Vinho da Região dos Vinhos Verdes Portugal Aguardente de Vinho Douro Portugal Aguardente de Vinho Lourinhã Portugal Aguardente de Vinho Ribatejo Portugal Medronho do Algarve Portugal Poncha da Madeira Portugal Rum da Madeira Rumænien Horincă de Cămârzana Rumænien Pălincă Rumænien Țuică de Argeș Rumænien Țuică Zetea de Medieșu Aurit Rumænien Vinars Murfatlar Rumænien Vinars Segarcea Rumænien Vinars Târnave Rumænien Vinars Vaslui Rumænien Vinars Vrancea Slovakiet Spišská borovička Slovenien Brinjevec Slovenien Dolenjski sadjevec Slovenien Domači rum Slovenien Pelinkovec Spanien Aguardiente de hierbas de Galicia Spanien Aguardiente de sidra de Asturias Spanien Anís Paloma Monforte del Cid Spanien Aperitivo Café de Alcoy Spanien Brandy de Jerez Spanien Brandy del Penedés Spanien Cantueso Alicantino Spanien Chinchón Spanien Gin de Mahón Spanien Herbero de la Sierra de Mariola Spanien Hierbas de Mallorca Spanien Hierbas Ibicencas Spanien Licor café de Galicia Spanien Licor de hierbas de Galicia Spanien Orujo de Galicia Spanien Pacharán navarro Spanien Palo de Mallorca Spanien Ratafia catalana Spanien Ronmiel de Canarias Sverige Svensk Aquavit/Svensk Akvavit/Swedish Aquavit Sverige Svensk Punsch/Swedish Punch Sverige Svensk Vodka/Swedish Vodka Det Forenede Kongerige Scotch Whisky (1) Der søges ikke om beskyttelse af udtrykket »ginebra«, idet der tages hensyn til, at »ginebra« anvendes som betegnelse for en spiritus i Mexico. (2) Beskyttelsen af udtrykket »Troyan« er begrænset til udtrykket »Troyan« og finder ikke anvendelse på variationer. (3) Beskyttelsen af dette udtryk berører ikke de ældre varemærker registreret i Mexico. (4) Beskyttelsen af dette udtryk berører ikke de ældre varemærker registreret i Mexico. (5) Der søges ikke om beskyttelse af udtrykket »Berger« alene.

BILAG II